Grens.Pos - Nr 7 - 5 Maart 2021
Jaargang 19 - Nommer 7 - 5 Maart 2021 - Lydenstyd
Algemene Sinode soek strukturele oplossings vir die geskil met die Moreleta Kairos Netwerk
Kyk net hoe lekker hou Jansenville inry-kerk - met groot sukses!
Heelwat gemeentes se inkomste styg tydens Covid-19 | Bakleiery by die kerk toe Polisie Covid-oortreders vasvat | Teologiese Gids vir lidmate oor Covid-19-immunisering | Oos-Kaapse kerke geloof vir ondersteuning tydens Covid-19
Somerset-Oos het 'n termynbepaalde vakature vir 'n gekwalifiseerde brugpredikant
Wat moet ons weet van die nuwe Popi-wet (beskerming van persoonlike inligting)?
Kairos Netwerk in gesprek met Algemene Sinodale Moderamen
Steekproef onder predikante
Volgens 'n steekproef wat in Oktober 2020 onder 10% van predikante gedoen is, rapporteer 22% van gemeentes dat hul inkomste tydens Covid-19 gestyg het, 44% se inkomste het min of meer dieselfde gebly, met 'n derde van gemeentes wie se inkomste gedaal het.
Inkomste van tweederdes van gemeentes het teen Oktober 2020 óf dieselfde gebly, óf gestyg. 60% van gemeentes rapporteer hul uitgawes het gedaal.
Só rapporteer prof Kobus Schoeman van die NG Kerk se navorsingspan in 'n verslag aan die Algemene Sinodale Moderamen. Klik hier om die Powerpoint af te laai.
61% van gemeentes se uitgawes het gedaal, sowat 35% s'n het dieselfde gebly en 4.7% se uitgawes het gestyg.
Op die stelling, "Die pandemie gaan veroorsaak dat hierdie gemeente nie kan oorleef nie", sê 2% hulle stem beslis saam en 3% hulle stem saam. 6% van die respondente is onseker, met 89% wat nie saamstem nie. Respondente uit plattelandse gemeentes is oor die algemeen meer onseker oor hul voortbestaan as stedelike gemeentes.
Jansenville hou heerlik inry-kerk, en die mense kom!
Ds Willie Smith van NG Gemeente Jansenville vertel die gemeente het sedert Augustus 2020 begin om inry-kerk te hou. Die leraar staan onder die afdak, en 'n paar voetgangers sit saam met hom onder die dak, onder andere 'n egpaar uit die VGK. Lidmate geniet dit en baie mense wat jare nooit in 'n diens was nie, kom nou ook kerk toe. Ons bywoning wissel van 65 en meer, daar was selfs al 90 mense teenwoordig.
Klik hierbo om na 'n kort video van 'n pragtige toneel te kyk.
(Lees ook die volgende berig - kerk-hou in Covid-tyd verloop nie oral so mak soos op Jansenville nie.)
Vier ontvang hospitaalbehandeling
Een van die pastore van die United Fellowship Church in Soweto word na bewering weens Covid-19-oortredings in hegtenis geneem
Twee polisiebeamptes en twee lidmate is beseer toe polisiebeamptes op Sondag 28 Februarie 2021 weens klagtes oor lawaai en die verbreking van Covid-19 regulasies by 'n kerk in Midway, Soweto, opgedaag het. Lidmate van die United Fellowship Church het gereageer deur beledigings na die polisie en regeringsamptenare te slinger en hardop te sing. Manlike lidmate het ook die patrollievoertuie geskud, berig Daily Maverick.
Honderde lidmate was by die kerk saamgetrek, terwyl die toegelate perk slegs 50 is. Polisie moes rubberkoeëls gebruik om die skare onder beheer te bring. Verskeie lidmate is gearresteer, waaronder 'n pastoor.
Die kerk word gelei deur pastoor Mpfariseni Mukhuba, 'n bekende in kerklike kringe in Soweto. Haar gesig pryk ook op van die kerk se voertuie.
Daily Maverick berig een van die lidmate het geskree hulle sal die kerk teen hierdie "demoniese regering en polisie beskerm". 'n Ander het gesê daar is 'n aanslag op die kerk regdeur die land. Toe lidmate gevra is waarom hulle noodregulasies oortree, het hulle met beledigings gereageer. Nog 'n lidmaat meen hulle doen God se werk en hy sien niks fout met die groot getalle nie.
Dis 'n Sondag wat nog lank in daardie gemeente onthou sal word.
Inenting: 'n Teologiese gids vir lidmate
Met talle vrae wat oor Covid-19 immunisasie gevra word - ook geloofsvra- het die SA Raad van Kerke 'n teologiese gids daaroor saamgestel. Soveel suspisie word deur sosiale media aangedryf dat dit die moeite werd is om hierdie gids onder lidmate se aandag te bring - klik hier.
Afgryse oor Zuma en Magashule, maar
Die vergadering is ook ontevrede met dubbele standaarde in wetstoepassing. Tydens die begrafnis van minister Jackson Mthembu het Limpopo se premier sonder 'n masker verskyn en is liggies oor die vingers getik. As 'n gewone burger op die Kaapse vlakte dieselfde doen, is dit 'n ander storie. In die Kaap is bejaardes in rye by die Sassa-kantoor met waterkanonne bygekom. Berigte word kort-kort ontvang van polisiebrutaliteit wanneer geloofsbyeenkomste of begrafnisse na bewering regulasies verbreek.
Kerke in die Oos-Kaap word waardeer vir ondersteuning tydens Covid-19
Die SARK-OK het oor die afgelope jaar 'n oop kanaal na verskeie provinsiale regeringsdepartemente en die kantoor van die premier gehad. Soms moes die kerk haar stem oor afgryslike werklikhede laat hoor, soos swak dieet en selfs uithongering is sekere hospitale.
Tydens die vergadering is afgryse uitgespreek oor oud-president Jacob Zuma se weiering om voor die Zondo-kommissie van ondersoek na staatskaping te verskyn. Dit is 'n bedreiging vir ons grondwetlike bedeling. Net so is die sekretaris-generaal van die ANC se verskyning in die hof 'n aanduiding van leiers wat koers verloor en verantwoordbaarheid bedreig, is gesê.
Nuwe wet op beskerming van persoonlike inligting
Wat moet ons weet oor die nuwe Wet op Beskerming van Persoonlike inligting? Gustav Claassen van die algemene sinode het 'n verklaring hieroor uitgereik met handige inligting. Daar word ook opleidingsmateriaal ontwikkel wat vorentoe vir gemeentes beskikbaar sal wees.
Die NG Gemeente Somerset-Oos het 'n vakature vir 'n termynbepaalde brugleraarspos vir 'n periode van 9 maande. Aansoekers moet oor formele opleiding as brugleraar beskik en ook 'n getuigskrif van die instansie wat die opleiding aangebied het, inhandig. Klik hier vir die posbeskrywing.
Die volgende kennisgewing is op 26 Februarie 2021 van me Jolene du Plessis, gemeentebestuurder van die NG Gemeente Somerset-Oos ontvang: "Ek wil julle net graag in kennis stel dat ds. Suzette Luwes by ons gemeente bedank het en haar laaste dag die 28ste Februarie 2021 sal wees. Haar akte van demissie word Maandag aan haar oorhandig."